ཞབས་ཏོག་ལྷན་ཁག།

༉ ཞབས་ཏོག་ལྷན་ཁག་འདི་འབྲུག་རྒྱལ་ཁབ་ཀྱི་ལྷན་ཁག་བཅུ་ཐམ་གྱི་གྲས་ལས་ གཅིག་ཨིནམ་ད་ དེ་ཡང་ སྤྱི་ལོ་ ༢༠༠༣ ལུ་  ལམ་སེལ་ལས་ཁུངས་དང་ཁྲོམ་ཚོགས་གོང་འཕེལ་ བཟོ་རིག་ཞབས་ཏོག་ལས་ཁུངས་ཟེར འཕྲུལ་རིགས་ལས་ཁུངས་གཙོ་ཅན་གཉིས་དང་ཅིག་ཁར་སྦེ་གཞི་བཙུགས་འབད་ནུག། 
ཞབས་ཏོག་ལས་ཁུངས་ཀྱི་ལཱ་འགན་ཚུ་ཡང་རྒྱལ་ཁབ་ནང་ལུ་ དངོས་ཁམས་ཀྱི་གཞི་རྟེན་དང་འབྲེལ་བ་ཡོད་པའི་ འཆར་གཞི་བརྩམ་ནི་དང་ སྲིད་བྱུས་ཚུ་བཟོ་ནི་ དངོས་ཁམས་ཀྱི་གཞི་རྟེན་དང་འབྲེལ་བའི་ བཅའ་ཁྲིམས། ཁྲིམས་ལུགས། གནས་ཚད་ཚུ་གསར་བཟོ་དང་བསྟར་སྤྱོད་འབད་ནི། རྒྱལ་ཁབ་ནང་ འཕྲུལ་རིགས་མི་སྟོབས་ཀྱི་ ལྕོགས་གྲུབ་གོང་འཕེལ་གཏང་ནིའི་ནང་ མཉམ་འབྲེལ་འབད་ནི། འོས་འབབ་དང་ལྡན་པའི་ བཟོ་སྐྲུན་གྱི་བཟོ་གྲྭ་ཁང་ གོང་འཕེལ་གཏང་ནིའི་ སྲིད་བྱུས་ཚུ་བཟོ་དོ་ཡོདཔ་ཨིན། འཕྲུལ་རིག་ མཐའ་འཁོར་གནས་སྟངས་དང་ སྔར་སྲོལ་གྱི་བརྩི་མཐོང་ཚུ་གི་བར་ན་ མཉམ་འབྲས་རྒྱུན་སྐྱོང་འབད་བཞག་ཚུགས་པའི་ ཞིབ་འཚོལ་གོང་འཕེལ་གཏང་ནི་དང་ འོས་འབབ་དང་ལྡན་པའི་མི་སྡེ་གཞི་ཆགས་ཀྱི་དོན་ལུ་ འཆར་གཞི་དང་སྲིད་བྱུས་ཚུ་གསར་བཟོ་འབད་ནི་འདི་ཨིན།
ལྷན་ཁག་འདི་ སྤྱི་ལོ་ ༡༩༦༠ ལུ་ དཔལ་འབྱོར་གོང་འཕེལ་གྱི་ འཆར་གཞི་འགོ་བཙུགས་པའི་རྗེས་སུ་ འཆར་གཞི་ ༥ པ་འགོ་བཙུགས་མི་དང་འབྲེལ་ གཞི་རྟེན་གོང་འཕེལ་གྱི་ལས་སྣ་ སྒྲིང་ཁྱིམ་དང་ འཁོར་ལམ་ ཟམ་དང་འཐུང་ཆུ་བཀྲམ་སྤེལ་ དེ་ལས་ ཆུ་གཡུར་ལ་སོགས་པའི་བཟོ་སྐྲུན་གྱི་ལས་སྣ་ཚུ་གིས་ གཞུང་གི་མ་རྩ་གཞི་བཙུགས་ སྦོམ་སྦེ་ར་ བཟོ་ཡོདཔ་ཨིན།
ལོ་ངོ་ ༤༠ ལྷག་པའི་དཔལ་འབྱོར་གོང་འཕེལ་འཆར་གཞི་ནང་ རྒྱལ་ཁབ་ཀྱིས་ གོང་འཕེལ་འགྱོ་བའི་ཁྲོམ་དང་ མཐའ་ཟུར་གྱི་ གཡུས་སྒོ་རྩིས་ཏེ་ གྲོང་གསེབ་ཚུ་ནང་ གཞི་རྟེན་མཐུན་རྐྱེན་ཚུ་ མང་རབས་ཅིག་གཞི་བཙུགས་འབད་ཡོདཔ་ཨིན།
གཞི་རྟེན་མཐུན་རྐྱེན་མཁོ་སྤྲོད་ཀྱི་ཐད་ཁར་ གོང་འཕེལ་དང་འགྱུར་བ་འགྱོ་མི་དང་འབྲེལ་ དབང་ཆ་ཡོད་པའི་ལས་ཚོགས་ཡང་གོང་འཕེལ་འགྱོ་སྟེ་ཡོདཔ་ཨིན། ལས་ཚོགས་དང་པ་དེ་ཡང་ འབྲུག་བཟོ་རིགས་ཞབས་ཏོག་ཟེར་ བཟོ་སྐྲུན་གྱི་ལས་སྣ་ཚུ་ལྟ་རྟོག་འབད་ནིའི་དོན་ལུ་ སྤྱི་ལོ་ ༡༩༦༢ ལུ་ གཞི་བཙུགས་འབད་ཡོད་རུང་ ཤུལ་ལས་ སྤྱི་ལོ་ ༡༩༦༦ ལུ་ མི་མང་ལས་མི་ལས་ཁུངས་ཟེར་ མིང་བསྒྱུར་བཅོས་འབད་ཡོདཔ་ཨིན།
མ་གཞི་ མི་མང་ལས་མི་ལས་ཁུངས་དེ་ གོང་འཕེལ་ལྷན་ཁག་འོག་ལུ་ གཞི་བཙུགས་འབད་ཡོད་རུང་ ཤུལ་ལས་ མི་སྡེ་ཞབས་ཏོག་ལྷན་ཁག་གིས་ གྲོང་གསེབ་དང་ ཁྲོམ་ ༢ ཆ་རའི་ གཞི་རྟེན་མཐུན་རྐྱེན་དང་འབྲེལ་བའི་ བཟོ་སྐྲུན་འབད་ནིའི་ གཙོ་ཅན་ཅིག་ལུ་བསྒྱུར་འབད་ཡོདཔ་ཨིན།
དེ་ལས་ བརྒྱུད་འབྲེལ་ལྷན་ཁག་འོག་ལུ་ ལམ་སེལ་ལས་ཁུངས་དང་ ཁྲོམ་ཚོགས་གོང་འཕེལ་དང་ཁྱིམ་བཟོ་ལས་ཁུངས་གཉིསཔོ་དེ་ འཕྲུལ་རིགས་ཀྱི་ ལས་ཁུངས་ངོ་མ་ཨིན། ཤེས་རིག་དང་གསོ་བ་ ཁྲོམ་སྡེ་ཨུ་ཚུགས་ དེ་ལས་ སྒེར་སྡེ་དགོས་མཁོ་ཡར་སེང་སོང་མི་དང་བསྟུན་ གདོང་ལེན་གསརཔ་བྱུང་སྟེ་འབད་རུང་ གོང་འཕེལ་གྱི་གྲུབ་འབྲས་ལེགས་ལྡན་བྱུང་སྟེ་ གཞི་རྟེན་མཐུན་རྐྱེན་ཚུ་ གཞི་བཙུགས་འབད་ཡོདཔ་ཨིན།
སྤྱི་ལོ་ ༡༩༩༩ ལུ་ འབྲུག་གཞུང་དེ་ གཞུང་སྐྱོང་ལེགས་ལྡན་དང་ལྕོགས་གྲུབ་ཡར་དྲག་ དེ་ལས དྭངས་སེལ་དང་འགན་འཁྲི་ཚུ་ གོང་འཕེལ་གཞི་བསྒྱུར་སྐབས་ གྲོས་འདེབས་མང་རབས་ཅིག་ མཉམ་སྡེབ་འབད་ཡོདཔ་ཨིན།
གྲོས་འདེབས་གཅིག་འདི་ བརྒྱུད་འབྲེལ་ལྷན་ཁག་དང་བཟོ་སྐྲུན་ལྷན་ཁག་གསར་བཟོ་འབད་དེ་ གཞི་བསྒྱུར་འབད་ནི་ཡོདཔ་བཞིན་དུ་ ཤུལ་ལས་ བཟོ་སྐྲུན་ལྷན་ཁག་དེ་ མིང་བསྒྱུར་བཅོས་འབད་དེ་ ཞབས་ཏོག་ལྷན་ཁག་སྦེ་གཞི་བཙུགས་འབད་ཡོདཔ་ཨིན།
དེ་དང་འཁྲིལ་ཏེ་ ཞབས་ཏོག་ལྷན་ཁག་དེ་ སྤྱི་ལོ་ ༢༠༠༣ ལུ་ གཞི་བཙུགས་འབད་ཡོདཔ་ད་ ད་རེས་ ལྷན་ཁག་གི་འོག་ལུ་ ལམ་སེལ་ལས་ཁུངས་དང་ བཟོ་རིག་ཞབས་ཏོག་ལས་ཁུངས་ དེ་ལས་ ཞབས་ཏོག་ལས་ཁུངས་བརྩིས་ཏེ་ ལས་ཁུངས་གསུམ་ཡོདཔ་ཨིན།
ལྷན་ཁག་འདི་གིས་ ཁོང་རའི་འཆར་སྣང་ མི་སྟོབས་དང་ སྐྱེལ་འདྲེན་ཐོག་ལས་ ལས་ཚོགས་ཀྱིས་ ལུང་ཕྱོགས་ནང་ གཞི་རྟེན་མཁོ་ཆས་ གོང་འཕེལ་གཏང་ནི་དང་ འབྲུག་གི་གནས་རིམ་ནང་ ལུང་ཕྱོགས་གོང་འཕེལ་ ཆ་སྙོམ་བཟོ་ཐོག་ལས་ མི་སྡེ་གཞི་ཆགས་དང་སྐྱེལ་འདྲེན་ཚུ་གི་དོན་ལུ་ ཉེན་སྲུང་དང་ ཡུན་བརྟན་ཅན་གྱི་གཞི་རྟེན་མཁོ་ཆས་ཚུ་ མཁོ་སྤྲོད་འབད་ནིའི་དམིགས་སྐྱེད་ཀྱི་ཐོག་ལས་ ཞབས་ཏོག་ཚུ་ཕུལ་དོ་ཡོདཔ་ཨིན།
 ཁུངས་གཏུག། 
 Wikipedia contributors. (2021). Ministry of Works and Human Settlement (Bhutan). In Wikipedia, The Free Encyclopedia. Retrieved from https://en.wikipedia.org/w/index.php?title=Ministry_of_Works_and_Human_Settlement_(Bhutan)
Category:ལྷན་ཁག།